স্টাফ রিপোর্টার : রাজধানীর কদমতলীর শ্যামপুরে গতকাল শনিবার সন্ধ্যায় ড্রিমল্যান্ড মিডিয়া সেন্টার নামে একটি প্রেসে কাজ করার সময় মাথায় কাগজের রোল পড়ে পলাশ (২৬) নামে এক শ্রমিক নিহত হয়েছেন। প্রাথমিকভাবে তার গ্রামের বাড়ি শেরপুর জেলায় বলে জানা গেছে। তিনি শ্যামপুরেই ভাড়া বাসায় থাকতেন। তার সহকর্মী সুজন জানান, সন্ধ্যা সাতটার দিকে মেশিনে কাজ করার সময় হঠাৎ একটি কাগজের রোল পলাশের মাথার উপর পড়ে যায়। তাকে গুরুতর আহত অবস্থায় উদ্ধার করে আটটার সময় ঢাকা মেডিকেল কলেজ (ঢামেক) হাসপাতালে নিয়ে আসা হয়।